KLUBI 700
Jaci Velasquez'i laulud olid tipphitid,
ta albumeid tunnustati ja ta oli kordi Emmy nominent.
Kuid sama kiiresti, kui ta kõik võitis, ta ka kõik kaotas.
Nii oma plaadifirma, maine kui isegi oma abielu.
Jaci Velasquez'i laulja karjäär sai kiire hoo sisse,
kui ta oli kõigest 16-aastane.
Kõik, mida ta puudutas, tundus muutuvat kullaks.
Kuniks kõik purunes kildudeks.
Peagi peale kuulsuse saavutamist
mu karjäär lagunes koost',
mu värske abielu purunes
ja ma tundsin, et mu elu on katki ja kasutu.
Elu ei läinud nii nagu olin plaaninud.
Oma raamatus: "Kui Jumal kirjutab su elu ümber"
jagab Jacki oma tõusude ja mõõnadega elust,
andes teada, et milline ka su elu täna poleks -
Jumal saab võtta kõik katkised killud ja tuua neist esile midagi ilusat.
Jaci Velasquez on täna koos meiega.
Tere tulemast tagasi me saatesse! - Suur tänu!
Nii tore, et saan seekord sinuga vestelda.
Toredad kogemused erinevate inimestega.
Ma ei kohtu just alati me külalistega hommikul flanellpluusis tööle jõudes.
Nägid selles siiski hea välja. - Väga armas sinust.
Jacki, olid kõigest 16-aastane, kui oma esimese albumi üllitasid.
Mis tunne see oli?
Ebareaalne.
Otsekui Tuhkatriinu loo ime.
Inimestele meeldis mu muusika ja nad ostsid mu plaati.
Ma poleks eales arvanud, et midagi sellist võiks juhtuda.
Mäletan väga hästi su esimest albumit.
"Põlvedel" ("On my knees") oli üks mu lemmiklugusid.
Paljud kindlasti mäletavad seda.
Sul oli kõik hästi.
Olid edukas ja su muusiku karjäär läks tõusuteed,
samas kui kulisside taga toimus hoopis midagi muud.
Mis siis?
Olin noor
ja mul oli suur vastutus kanda.
Edukusega kaasneb sageli palju kõigega nõustujaid.
"Mida iganes soovid, nii on."
Nii hakkad mõne aja pärast uskuma, et kõik sulle lubatu ongi lubatud.
Nii et selle asemel, et otsida vanemate inimeste nõu...
Või isegi, kui seda küsid,
oled noorena vahel ikka põikpäine ega taha seda kuulda võtta,
sest noored arvavad ju ikka, et nad teavad paremini.
Osalesin 2000. aastal filmis "Chasing Papi",
mis pidi algselt olema alla 13-aastastele keelatud.
Õnneks otsustas režissöör mitmed sellised stseenid välja jätta,
mis mulle ebamugavust valmistasid.
Tegu polnud kristliku filmiga.
Film räägib kolmest naisest,
kes said teada, et nad kõik käivad ühe ja sama mehega.
- Naljakas.
Tjah, on naljakas. Tõeline komöödia.
Kuid see põhjustas...
Paljudele su fännidele aga ei meeldinud,
et tegid midagi, mis polnud üdini kristlik.
See ei meeldinud nii fännidele kui osadele teistelegi,
kes tühistasid üritused, kus muidu osalema pidin.
- See tegi kindlasti kõvasti haiget?
Jah, see oli väga raske mu jaoks,
sest arvasin, et oleme üks kogukond, aga korraga olin sealt välja heidetud.
Ühtlasi jooksis su esimene abielu samal ajal karile.
Tegelikult oli nii, et kui otsustasin osaleda selles filmis...
Eks me kõik tee vigu, kuid probleem oli selles,
et püüdsin filmis osalemisega parandada üht viga, mille olin teinud,
kuid samas tegin sellega uue vea.
Kuid eks me püüa ju elus ikka oma vigu parandada.
Arvasid, et parandad abielludes oma mainet.
Ja et inimesed näeks, et mind saab usaldada
ja olen nüüd täiskasvanu.
Agategelikult tegin üht viga parandades uue vea,
mistõttu lahutasin umbes 14 kuud peale abiellumist.
Otsustasin peale seda põgeneda,
kuid põgenemisega on see probeem, et sa võtad ju enda endaga kaasa.
No kuidas siis Jumal su elu ümber kirjutas?
Mulle nii meeldib su raamatu pealkiri: "Kui Jumal kirjutab su elu ümber".
Kuidas siis Jumal kõik ümber pööras?
- Oh aeg! Ta tegi seda ikka korralikult!
Jumal kirjutab pidevalt me lugusid ja elusid ümber.
Vahel tänu me endi nadidele valikutele,
nii et Ta peab me teekonna ümber suunama
ja tegema nö sidrunitest limonaadi.
Roomlastele 8:28 - Ta pöörab kõik heaks.
Meil on sageli omaenda arusaamad, plaanid ja unistused,
mille me ajame vahel sassi Jumala kutsega.
Meie unistused vs Jumala kutsumine.
Meie visioon vs Jumala kutsumine.
Jumal kirjutas minu puhul mõned mu kehvad valikud ümber.
Nii nagu mõned sellisedki asjad, mida poleks osanud oodata.
Nagu näiteks me vanim poeg Zealand, kes sai just 12-aastaseks.
Tal esineb autismispektri häireid.
- Ja see on miski, mida sa ise poleks oma ellu sisse kirjutanud.
Jah, mul polnud sellist plaani.
Lihtsalt infoks, et abiellusid uuesti 2006. aastal.
Jaa!
Käisin enne oma filmi tegemist ühe kutiga kohtamas,
kes ütles mulle, et ma ei peaks seda filmi tegema.
Ta helistas mulle peale seda,
kui olin tulnud tagasi oma "põgenemistuurilt" Inglismaale.
Umbes 5 kuud peale seda, kui käisime kohtingul,
me ka abiellusime.
- Mõistsid, et ta on see õige?
Ta oli alati olnud see õige!
Lihtsalt mina olin nii põikpäine.
Noorus läheb noorte peal raisku ma ütlen!
Igal juhul, teil on 2 last, kellest Zealand on 12-aastane.
Läheb tal hästi? - Väga hästi.
Kuid ta on osa loost, mida ma ei osanud ette näha.
Teda kandes palusin,
et mu lapsel oleks 10 sõrme ja 10 varvast
ja need tal ka täiuslikul moel on.
Kuid ta oli 1,7-aastane, kui nägime,
et ta ei vasta oma arengus sellele nagu temaealised lapsed peaksid.
Ma poleks soovinud oma pojale sellist elu,
aga ometi kirjutas Jumal selle me teekonnale sisse.
Kui vana te teine poeg on? - 10-aastane.
Ja mis tema nimi on? - Soren.
Me ei saa ju teda välja jätta. - Ta on täiega nunnu.
Täiega nunnu väikevend oma lahedale suurele vennale
ja samas lahedaim väikevend üldse.
Su viimase albumi nimi on "Usaldus" ("Trust"),
mis on samuti kogu su CD ja elu läbiv teema.
Mida sa oled õppinud usalduse kohta?
Seda, et usaldamine on raske.
Usaldamine on raske.
Kasvõi abieluski - te peate usaldama üksteist.
Suhetes aga on raske usaldada.
Samas tean, et teenime Jumalat, kes on ustav.
Sõna "ustav" tuumik aga peitub usus.
Nii et meil on usku, et Jumal on ustav ja Ta peab oma tõotusi.
Ta on Piiblis andnud üle 7000 tõotuse
ja Ta peab neist iga ühte.
Vahel Ta tõotused on teistsugused, kui mida oleme oodanud
ja vahel Ta ilmub välja just siis, kui Ta heaks arvab,
avades me ees kui suure akna.
Nii et Jumal peab oma tõotusi, tehes kõike omal ajal
ja see on täiuslik.
See on see, tänu millele olen õppinud Teda usaldama.
See pole lihtne, aga ülimalt vajalik.
Nii tore, et sulle meeldib endiselt laulda
ja et laulad meilegi hetke pärast.
Nii et võid minna ja seada end juba valmis.
Rääkisime täna vaid põgusalt Jacki elust,
kuid saate lugeda sellest juurde "Kui Jumal kirjutab su elu ümber".
Raamat on tellitav internetist.
Jacki viimane album "Trust" on samuti internetist tellitav.
Nüüd aga Jacki Velasques lauluga "Suur oled Sa, Issand".
Sa annad elu, Sa oled armastus
Sa tood valgust pimedusse
Sa annad lootust, Sa taastad
Iga südame, mis on murtud
Suur oled Sa, Issand
Sinu Vaim meie sees
Me kiidame Sind, me kiidame Sind
Sinu Vaim meie sees
Me kiidame Sind, jah üksnes Sind
Sa annad elu, Sa oled armastus
Sa tood valgust pimedusse
Sa annad lootust, Sa taastad
Iga südame, mis on murtud
Suur oled Sa, Issand
Sinu Vaim meie sees
Me kiidame Sind, me kiidame Sind
Sinu Vaim meie sees
Me kiidame Sind, jah üksnes Sind
Kogu maailm kiidab Sind
Me südamed nüüd hüüavad
Suur oled Sa
Kogu maailm kiidab Sind
Me südamed nüüd hüüavad
Suur oled Sa
Kogu maailm kiidab Sind
Me südamed nüüd hüüavad
Suur oled Sa
Sinu Vaim meie sees
Me kiidame Sind, me kiidame Sind
Sinu Vaim meie sees
Me kiidame Sind, jah üksnes Sind
Issand, Sa oled nii suur ja nii hea.
Suur oled Sa
Vastame peagi te küsimustele,
nii et jääge ikka meiega.
Minge kõike maailma ja tehke jüngriteks kõik rahvad.
Jumal lõi alguses taeva ja maa
ja see kõik oli hea.
Ta lõi meid tundma Teda
ja elama ühtse perena.
Kuigi Ta armastas igat rahvust, suguharu ja üksikisikut,
pöörasime me selja Ta armastusele.
Meie patt lahutas meid Temast.
Kuid Ta ei unustanud meid.
Jeesus Kristus lahkus taevast, et olla koos meiega.
Ta löödi risti ja Ta suri meie pattude eest.
Kuid Ta tõusis surnuist ja elab täna taas.
Jeesus tuleb taas tagasi ja me ootame seda päeva.
Seniks aga jagame Jumala armastust inglise keeles,
saksa,
portugali
ja jaava keeles,
et iga inimene võiks leida tee meie Päästja - Jeesuse juurde.
See on meie missioon,
meie kirg
ja meie tulevik.
CBN’i ESIMESED 50 AASTAT
Iga lapse sees
on kangelane,
juht,
sõber,
keegi, kes aitab,
kes teeb, mis õige
ja kes unistab kellekski saamisest.
Ometi vajavad nad meie abi selles.
Mida küll teha?
Mida küll öelda?
Kuidas end tunda?
Siin tulebki "Superraamat" appi,
pakkudes moraalseid ja vaimseid tõdesid
läbi olukordade, millega lapsed saavad samastuda
ja õpetades te lastele Jumala Sõna.
Liituge "Superraamatu" DVD-klubiga, saades osa selle uusimatest osadest.
Lisaks 2 koopiat teistegagi jagamiseks.
Tellige "Superraamat" juba täna ja vaadake, kuidas imed sünnivad.
Tere tulemast tagasi! Aeg vastata te küsimustele.
Dale: "Osa mu lähedasi on juba surnud
ja tean, et nad on taevas Jumala juures.
Kas nad kuulevad, kui nendega räägin
võin näevad mind sealt ülevalt?"
See on huvitav küsimus.
Jeesus rääkis loo rikkast mehest ja kerjusest.
Kerjus lõpetas peale surma Aabrahami rüppes taevas
ja rikas mees põrgus.
Rikas mees ütles Aabrahamile: "Mu lähedased on veel maa peal.
Palun lase mul minna,
et saaksin neid hoiatada eesootavast piinast."
Aabraham aga ütles, et nende vahel on suur kuristik,
nii et ühed ega teised ei saa ühele ega teisele poole minna.
Usun, et see kuristik on endiselt alles
ja nii ei saa te ka rääkida oma taevas olevate lähedastega
või nemad teiega.
Usun, et see lugu annab sellest üsna selgelt aimu.
Burbeth: "Mis põhjustab aneurüsme?
Mul diagnoositi aju aneurüsm."
Olgu alustuseks öeldud, et ma ei ole arst.
Nii palju aga, kui tean,
põhjustab aneurüsme arterite seinte nõrgenemine.
Aneurüsm on kui väike lõhkev mull.
Viis, kuidas vältida seda kõike,
on elada elu, kus te toitumine, vitamiinide tarbimine ja kõik muu
toetavad tervislikku eluviisi ja tervist.
Veenid ja arterid on osa kogu terviksüsteemist,
mistõttu, kui need on terved ja korras, ei tohiks tekkida ka aneurüsme.
Kuigi eks geneetika ja muud faktorid avalda ka mõju.
Vererõhk kohe kindlasti.
Ma ise olen ülisuur tumeda šokolaadi fänn.
Tume šokolaad alandab vererõhku.
Ma just ostsin tumeda šokolaadiga kaetud mandleid.
Ma ei tea, kuidas nende mandlitega on, aga...
Igal juhul, 80% tume šokolaad on hea, kus on vaevu lisatud suhkrut.
Paar korda päevas tükike seda aitab alandada vererõhku.
Vererõhk on nagu õhupall -
mida rohkem täis läheb, seda õhemaks muutuvad selle seinad
ja lõpuks see lõhkeb.
Jill: "Mu kaksikõde tapeti 18 aastat tagasi,
me 40'ndal sünnipäeval.
Üks mees, keda ta sõbraks pidas, hakkas teda jälitama
ja plaanis võtta ta elu.
Ta ise ei saanud mu õde
ega tahtnud anda teda ka kellelegi teisele.
Olen aastaid selle pärast palunud
ja Jumal ütles, et pean andestama talle.
Olen südames andeks palunud,
kuid kas peaksin tegema seda selle mehe ees ka isiklikult?"
Ma ei usu.
Jumal, rääkides imede kogemisest, ütles: "Kui te palute
ja teile meenub, et teil on midagi kellegi vastu,
siis andke andeks, et Taevaisa saaks teile andeks anda."
Piibel ütleb ka, et kui tuues oma andi Jumalale
teile meenub, et kellelgi on midagi teie vastu,
siis minge seadke see asi korda ja tooge alles siis oma and.
Te südames olev vimm selle mehe vastu
on teie ja Jumala vaheline asi.
Kui olete selle andestanud, ei pea seda selle inimese ees tegema.
Iseasi, kui muidugi tahate, aga see on ikka päris raske lugu.
Kuid laske sel minna ja Jumal õnnistab teid.
April: "Usun Püha Vaimu ja Tema andidesse.
Leidsin internetist koguduse, kes usub seda sama,
mistõttu vaatasin nende teenistusi.
Pastor hakkas ülistuse ajal keeltes rääkima
ja kutsus teisi kaasa seda sama tegema.
Lugedes aga 1 Kor.14, tundus, et ta teeb valesti.
Kas ma eksin või kõik on hästi?"
Teil on igati õigus.
Paulus ütles: "Kui kõik räägivad keeltes
ja uskmatu sisse astub, peab ta teid kõiki segasteks."
Paulus ütles, et ta pigem räägib 5 sõna mõistusega,
kui 1000 sõna keeltes.
Keeltes rääkimine on omaenda vaimu üles ehitamiseks.
See on Jumalaga suhtlemine vaimus.
Avalikult aga ei saa edastada keeltes sõnumeid enne,
kui pole ka tõlgitsust neile.
Kui aga kõik koguduse liikmed räägivad üheaegselt keeltes,
siis Pauluse sõnul peaks uskmatud teid hulludeks.
Seetõttu ei tohikski kogudus seda lubada.
Meenuta hetkeks, mis tunne oli olla laps.
Sa uskusid igat lugu, mida sulle räägiti
ja nägid maailma kui lõpmatute võimaluste paika.
Milliseid lugusid aga maailma orvud usuvad?
Usume, et Piibel räägib ainsat lugu, mis on väärt uskumist.
Usume, et igal lapsel peaks olema võimalus unistada
ja pöörata kõik väljakutsed võimalusteks.
Võimalus seista Jumala tõotustel
ja teada oma kohta maailma suurimas loos.
Neil on veel terve elu ees.
Maailm ühes lõputute võimalustega on nende päralt.
Nad otsivad lugu, mida uskuda
ja meie räägime neile selle loo.
Haridus, toitmine, jüngerdamine, kogukonna muutmine,
hool perede eest ja võitlus inimkaubandusega.
Kas liituksid meiega?
Kinkides lootust ja tõotades armastada.
ORVU TÕOTUS
RÕÕM - PÜÜA SEE KINNI!
Hope oli vang omaenda kodus.
Ta parem puus oli kui lukus
ja iga kohutava valu läbi tehtud samm põhjustas hirmu kukkumise ees.
Hope kannatas seda piina 18 kuud,
kuniks sai ühel päeval hetkega terveks.
Otse oma elutoas.
Hope'i liikumisvõime oli autoõnnetuse tõttu
aatakümneid piiratud.
Kui aga ta parem puus muudkui tardus,
muutus ta peaaegu liikumatuks.
Mu parem jalg oli see, mis tegi nö kogu töö ära.
Siis korraga aga ei saanud ma seda enam liigutada.
See oli väga valus
ja ka hirmutav.
Arst ütles röntgenpildi põhjal, et mu luud olid vastakuti.
Steroidisüstidest oli abi,
aga nende mõju kadudes naases ka valu.
Mul oli nii valus, et ma lihtsalt ei saanud käia.
Ma ei saanud ilma välise abita isegi kodunt enam välja.
Olukord oli väga halb.
Kartsin kõndides, et mu jalg tardub iga hetk
ja ma ei saa seda enam maha panna.
Kannatasin valu, millest keegi midagi ei teadnud.
Hope palus 1,5 aastat tervenemise pärast,
mis ka ühel päeval "Klubi 700" saadet vaadates saabus.
Kellelgi on probleeme parema puusaga.
See ei liigu õigesti ja see põhjustab suurt valu.
Te käite lombates, aga Jumal tervendab teid.
Ta taastab ja uuendab kõik.
Hüppasin püsti ja hüüdsin: "See olen ju mina!
Jeesus, palun tervenda mind!"
Kogesin, kuidas soojus läbistas mu käe, kuni alakehani välja.
Ma ainult nutsin ja võtsin oma tervist vastu.
Teadsin ja kogesin, et see on seal.
Kogu mu valu on kadunud ja ma saan jälle normaalselt käia.
Seda kõike tänu Jeesusele,
kes armastab meid.
Hope ütles järgmisel arstivisiidil, et ei vaja enam steroidsüste.
Ütlesin, et saan jälle käia, kuna Jeesus tervendas mu,
mispeale arst naeratas.
Ma ei tea, usub ta Jumalat või ei,
aga Jumal oli ammu enne teda olemas.
See on tõsi, et Jumal aitab iga ühte, kes palub,
sest Ta armastab meid ja on olemas me jaoks, et meid aidata.
Peame vaid paluma ja uskuma.
Kui lugeda loomislugu, siis Jumal ütles: "Saagu!" ja see sai.
See sünnib, kui rääkida välja Jumala sõna.
Jeesust muide nimetatakse Jumala Sõnaks.
"Alguses oli Sõna ja Sõna oli Jumala juures
ja Sõna oli Jumal."
Väljaräägitud Jumala Sõna paneb asjad sündima.
See on hämmastav!
Küsid, kuidas see kõik sünnib?
Gordon ei tundnud Hope'i ega teadnud ta puusast midagi,
kuid Jumal teadis ja ilmutas seda,
nii et Gordon rääkis selle välja ja kuulutas tervenemist.
Tahame jagada teile teatud palvevastuseid
ja siis ka palvetada teie eest.
Georgias elav Rachel ärkas kord kohutava õlavaluga,
mis ei läinud üle.
Rachel vaatas järgmine päev "Klubi 700" saadet,
kus Wendy ütles: "Keegi kannatab õlapõletiku käes,
kuid Jumal tervendab teid just nüüd."
Valu lahkus koheselt
ja peale seda pole Rachelil sellega enam probleeme olnud.
Ohiost pärit Maryl tekkisid jalgadele valulikud haavandid.
Ta ise ja ta koguduse liikmed palusid ta tervenemise pärast.
Siis aga nägi ta "Klubi 700" saadet, kus Pat ütles:
"Kellelgi on jalgadel haavandid.
Pange oma käsi nende peale ja need saavad terveks."
Haavandid hakkasidki kaduma ja arst kuulutas Mary terveks.
Jumal on kõikväeline ja Tema jaoks pole miski võimatu.
Ta kutsub meid üles paluma, et saada ja kogeda täielikku rõõmu.
Palume nüüd koos Wendyga teie eest.
Isa, me täname Sind Jeesuse nimel
nende võrratute näidete eest Su tervendavast väest.
Kellelgi on väga kurnav artriit.
See on nii halb, et saate vaevu liikuda
ja te ei suudagi midagi üksi teha.
Jumal on kuulnud te palveid, puudutab teid
ja te saate terveks Jeesuse nimel.
Keegi vaevleb kopsupuhituse käes.
Pange oma käsi oma rinnaku peale, Jumala vägi läbistab teid
ja te saate täielikult terveks Jeesuse nimel.
Aamen ja aamen.
Andke teada, mida Jumal te heaks on teinud.
Helistage või kirjutage meile. Tahame olla igati olemas te jaoks.
Lõpetuseks aga Psalmid 91:11:
"Sest tema annab oma inglitele sinu pärast käsu
sind hoida kõigil su teedel."
Aitäh, et olite meiega!
Olge õnnistatud ja kõike head!
Hei kõik "Superraamatu" fännid!
Siin on veel midagi, mis teile meeldib.
Uus "Superraamatu" piibliäpp,
kus on rohkelt mänge, tegevusi
ja "Superraamatu" episoode, mida tasuta vaadata.
Viktoriin, päevasõna ja vastused Piibli-alastele küsimustele.
Lisaks lihtsasti mõistetav Piibel, mis meeldib kogu perele.
Võite isegi luua omaenda "Superraamatu" tegelase.
Vabandust!
Andke andeks!
Nalja teete või?
Teenige ka superpunkte ja võitke auhindu!
Lisaks palju muudki!
Aeg naaseda oma seikluste juurde.
Näeme peagi!
Uus tasuta "Superraamatu" piibliäpp
Kui vajad rääkida kellegagi, kes hoolib,
helista TV7'sse 44 22 227 või kirjuta: palve@tv7.ee
Tõlge: Anne-Ly Raukas